# Alzinar

### De Viquipèdia

Un Alzinar és un bosc d'alzines. És un bosc sempre verd i que forma un estrat arbori continu i ombrívol, no excesivament alt. L'estrat arbustiu és molt ric i espés, en canvi l'estrat herbaci és poc desenvolupat.

És un dels ecosistemes mediterranis més típics, caracteritzat per l'arbre que hi predomina, l'alzina.

Actualment els alzinars madurs escassegen degut a l'activitat humana que, amb els incendis i certes polítiques de repoblació, han fet que les pinedes o les brolles, pertanyents a estadis més primerencs de la successió ecològica, siguin molt abundants. L'estatge arbori d'un bosc desenvolupat hauria d'atenyer fins a 20 m d'alçada, en canvi, actualment és difícil trobar alzinars amb l'estrat arbori superior a 12 m.

Des d'un punt de vista fitosociològic també són alzinars els anomenats carrascars (boscos de carrasca) i les suredes (boscos de sureres). Alzinars, carrascars i suredes formen l'aliança Quercion ilicis.

Al països catalans es distingeixen diferents tipus d'alzinars, a nivell d'associació i de subassociació:

- Alzinar típic Viburno tini-Quercetum ilicis

  Alzinar amb arboç Viburno tini-Quercetum ilicis subass. arbutetosum
  Alzinar amb marfull Viburno tini-Quercetum ilicis subass. pistacietosum
  Alzinar amb roure cerrioide Viburno tini-Quercetum ilicis subass. cerrioidetosum
  Alzinar amb roure valencià Viburno tini-Quercetum ilicis subass. quercetosum valentinae
  Alzinar amb falzia negra Viburno tini-Quercetum ilicis subass. asplenietosum onopteridis
  Alzinar amb boix Viburno tini-Quercetum ilicis subass. viburnetosum lantanae
  Sureda Viburno tini-Quercetum ilicis subass. suberetosum

- Alzinar muntanyenc Asplenio onopteridis-Quercetum ilicis
- Carrascar Quercetum rotundifoliae
- Alzinar balear Cyclamini balearici-Quercetum ilicis (present a les Gimnèsies)

Fora d'aquesta zona, en alguns llocs de la Cornisa Cantàbrica també s'hi fa un altre tipus d'alzinar: l'alzinar cantàbric, proper a l'alzinar típic, i que es considera un bosc relicte d'èpoques passades en que el nord de la península estava sotmès a un clima mediterrani.

Obtingut de "http://ca.wikipedia.org../../../a/l/z/Alzinar.html"

Categoria: Geobotànica

##### Views

- Article
- Discussió
- Revisió actual

##### Cerca